Lucky Luke-historierne

Tegneserien Lucky Luke består delvis af korte historier og delvis af længere historier, der fylder et helt tegneseriealbum.
Nedenstående ses en liste over alle historierne, der er udgivet på dansk. Ud over dem på listen findes en række historier skrevet af Peter Mennigen og tegnet af Studio Ortega.

Serien startede i Spirou Almanac 1947, der udkom efteråret 1946.

Listen er som udgangspunkt i kronologisk rækkefølge efter historiernes førsteudgave og med oplysninger om skabere, første udgivelsesdato, fransk titel, sidetal, dansk titel og danske udgaver. På grund af samling i album og bogserier er nogle historier ude af kronologi; disse har <span style="color:red">historienummer</span style> og <span style="color:red">dato</span style> markeret med <span style="color:red">rødt</span style>.
Oplysningerne om forfatter(e) og tegner(e) er for det meste i overensstemmelse med oplysningerne i kolofonerne på de respektive udgaver. Undtagelserne er markeret med <span style="color:red">rødt</span style> og er med kildehenvisninger.

I mange tilfælde er førsteudgaven i et belgisk eller fransk serieblad eller magasin, men i nogle tilfælde er albumudgaverne også førsteudgaven. I nogle helt få tilfælde er originaludgaven i et hollandsk blad; alligevel er den franske titel valgt som originaltitel.

Tallet i anden søjle til venstre er et fortløbende nummer for hver enkelt historie ud fra første udgivelsesdato. Tallet svarer ikke til noget albumnummer, og albummene har også forskellige numre i de forskellige lande.

Efter de danske titler er der oplyst i parentes, hvor historierne er udgivet på dansk, og hvem der har oversat dem. Historiernes placering i egen albumserie og de to bogserier er direkte angivet i kolonner til højre, og i parentes efter historietitel kan man se, hvor historierne ellers er udgivet. Der er tale om albumklubberne Trumf og Comics, seriebladene fart og tempo, tempo og Seriemagasinet, fire minialbum/pocketbøger og endelig bøgerne Jeg, Lucky Luke () og Vi, Daltonbrødrene ().

Flere af historierne er udgivet under mere end én titel på dansk. Disse er markeret med <span style="color:#E000E0">magenta tekst</span style>.

Når en historie fylder et helt album, er feltet med historie og album slået sammen.

Forfattere og tegnere 
Serien udkom første gang i efteråret 1946 og blev skrevet og tegnet af Maurice de Bevere (1923 – 2001) under pseudonymet Morris, der er en anglificeret udgave af hans fornavn. Morris var dog mest interesseret i at tegne, for ham var det en byrde at skrive historierne. Hans ældre bror Louis De Bevere ("Lode", 1920 – 2003), der var gymnasielærer i fransk, skrev anonymt fem af de første historier. I 1955 blev Morris' ven René Goscinny forfatter på serien, og han skrev den indtil sin pludelige død i 1977.

Oversættere 
Lucky Luke startede som føljeton i fart og tempo nr. 46 fra 12. november 1971. Historierne blev oversat af Sonja Rindom, der er bedst kendt som oversætter af Anders And & Co. Hendes oversættelser er senere anvendt i nogle af bøgerne i 2. bogserie.
Næsten samtidig, efteråret eller vinteren 1971, udgav Interpresse Lucky Luke i egen albumserie. Interpresses albumserie, og senere Carlsens albumserie, blev oversat af Tonny Lützer. Nogle få af Lützers oversættelser er genudgivet af Egmont Serieforlaget.
Minialbummet Riskrigen... fra Interpresse er oversat af John Jørgensen.
Da Egmont overtog albumserien, blev den først oversat af Niels Søndergaard og senere af Ole Steen Hansen.
Cobolts album blev først oversat af Ole Steen Hansen. Nyere album fra Cobolt er oversat af Troels Hughes Hansen.
De første Kid Lucky-album fra Forlaget Zoom er oversat af Michael Gabelgaard Nielsen, nyere album er oversat af Amalie Grubb Martinussen.

Referencer 

Lucky Luke-universet